paragraph_text: Islam u Eritreji prakticira od 36,5 % do 50 % stanovništa Eritreje. Sunitsko učenje prakticiraju gotovo svi muslimani, čak 99 %. Islam se na teritoriji Eritreje pojavio u 7. stoljeću, kada se u Abesiniju preselila grupa prvih muslimana, na nagovor osnivača islama, Muhameda. Pogansko pleme Kurejša iz Meke poslalo je izaslanike da bi ih vratili, ali ih je kralj Abesinije, Ashama ibn Abjar, odbio i odlučio da muslimani ostanu u njegovoj zemlji. Muslimani su dugo vremena živjeli s kršćanima u miru. Kasnije se islam u Eritreji proširio preko Otomanskog Carstva. Od onda etničke skupine poput naroda Tigrea (danas islam prakticira 99,5 % od 1,5 milijun pripadnika naroda Tigrea) masovno primaju islam. Tijekom vladavine kršćanina iz plemena Tigrea, Ivana IV. Etiopskog, tigreski muslimani nasilno su protjerani iz svojih domova, a utočište su našli u sjevernim dijelovima Eritreje, daleko izvan dosega etiopskih kršćana.